Детска Евровизија 2016

**Детскиот изборот за песна на Евровизија 2016** било 14-тото издание на Детската Евровизија, кое се одржало во Средоземниот конференциски центар, во Валета, Малта. Ова било вторпат Малта да биде домаќин на натпреварот за Детска Евровизија, откако првпат тие биле организатори на изданието во 2014 година. Натпреварот се одржал на 20 ноември 2016, и за првпат бил емитуван в недела попладне од 16 до 18 часот.

Победничка била Маријам Мамадашвили од Грузија со песната *Mzeo*. Тоа било третата победа за Грузија на Детскиот избор за песна на Евровизија (после 2008 и 2011), со што оваа земја станала првата и единствената во ова натпреварување со три победи.

## Локација

За време на прес-конференцијата во интервјуто на 21 ноември 2015 година, претставник од ЕБУ изјавил дека тие веќе започнале преговори со неколку радиодифузери во однос на земјата-домаќин на натпреварот за 2016 година. На 13 април 2016 година, официјално било потврдено дека Малта ќе биде домаќин на натпреварот, по вторпат од како се одржува ова натпреварување.

Натпреварот се одржал во Средоземниот конференциски центар, во главниот град на Малта, Валета; место кое исто така ќе биде домаќин и на Изборот на Евровизија за млади танчари во 2017. Центарот исто така служел како место во кое биле одржани многу конференции, состаноци, самити и други настани, како што се Самитот на Валета за миграција и Самитот на шефовите на владина седница на Комонвелтот во 2015.

## Промена на извршниот супервизор
[thumb|right|120px|[Јон Ола Санд, новиот извршен супервизор на Детската евровизија.]]
Во декември 2015 извршниот супервизор од претходните три изданија Владислав Јаковлев бил отпуштен од ЕБУ, без јасни причини за тоа. На неговото место е поставен Јон Ола Санд, извршниот супервизор на главната Евровизија од 2011 година.

## Гласање
За време на прес-конференцијата за Детската Евровизија 2016 која се одржала во Стокхолм, било најавено од страна на Референтната група дека ќе бидат воведени неколку измени во форматот на гласањето за изданието во 2016 година. За разлика од претходните изданија во која бодовите се добивале со комбинација на 50% национално жири и 50% телевоутинг, од 2016 година па наваму само гласовите од професионалното жири ќе бидат земени предвид, со што се стави крај на употребата на телевоутингот за првпат. Гласовите на Детското жири ќе бидат објавени од страна на еден известувач, проследено со гласовите на жирито од секоја земја учесничка.

## Учесници
thumb|left|upright=1.2|center|<p style="margin:0px;font-size:100%;text-align:left">
Пред почетокот на самиот настан 17 земји го потврдиле своето учество на Детската Евровизија 2016. Повратници во натпреварувањето биле Кипар кој се вратиле по отсуството во 2015 година, Израел се вратиле после три години пауза, како и Полска која учествувала за првпат после 2004 година. Од овогодинешниот Детски избор за песна на Евровизија се откажале Сан Марино, Словенија и Црна Гора после три односно две последователни учества од својте дебија. Покрај нив Белгија, Велика Британија, Данска, Германија, Грција, Латвија, Молдавија, Норвешка, Хрватска, Чешка и Швајцарија исто така објавиле дека нема да бидат дел од Детската евровизија оваа година. Непроменети земји учеснички од претходната евровизија биле: домаќинот на оваа евровизија Малта (по победата на Дестини Чукунјере лани), потоа Албанија, Ерменија, Грузија, Холандија, Македонија, Австралија, Ирска, Италија, Русија, Украина, Бугарија, Белорусија, Австралија и Србија.

Меѓу овогодинешните учесници немало дебитанти, а осум од земјите којшто ќе настапат победиле барем еднаш на Детската Евровизија; најмногу победи имале домаќинот Малта, Белорусија и Грузија по две, додека Холандија, Ерменија, Русија, Украина и Италија имаат по една победа. Холандија и Белорусија се единствените две земји кој учествувале на сите претходни 13 одржани натпревари на Детската Евровизија, а настапиле и оваа година во Малта.

Ждрепката со редоследот по кој ќе настапуваат учесниците била извлечена на 15 ноември.

#### Победник

## Резултати од гласањето

Специјални членови на жирито биле:
* 1 -  Кристер Бјоркман
* 2 -  Мадс Гримштад
* 3 -  Џедвард

## Останати земји

Земји кој имале право, но одбиле да учествуваат :

*  Азербејџан
*  Белгија
*  Велика Британија
*  Грција
*  Данска
*  Латвија
*  Литванија
*  Молдавија
*  Норвешка
*  Португалија

*  Романија
*  Сан Марино
*  Словенија 
*  Франција
*  Хрватска
*  Црна Гора
*  Швајцарија
*  Шведска
*  Шпанија

## Поврзано
*Детски избор за песна на Евровизија
*Валета

## Наводи

## Надворешни врски

* Официјална страна 

*
Категорија:Евровизиски фестивали
Категорија:2016